Lietuvoje numatytas minimalus vasarinių padangų protektoriaus gylis yra vos 1,6 mm, o žieminių – 3 mm. Tačiau, ribinių rodiklių testuoti nereikėtų, todėl rekomenduojama vasarines padangas keisti ne vėliau nei nusidėvėjus iki 2 mm, o žiemines – ne vėliau kaip 4 mm.
Tai, kad padangos pagal protektoriaus gylį dar yra leistinos eksploatavimui, dar nereiškia, kad jos yra pilnavertės. Dėvintis protektoriui, padangų savybės palaipsniui prastėja – jos sunkiau sklaido vandenį, sunkiau sukimba su žvyru ir smėliu, ant purvo, ledo bei sniego.
Taip pat, svarbu atkreipti dėmesį ne tik į protektoriaus gylį, tačiau ir į padangų amžių, ar padangos nusidėvėjusios tolygiai, ar nėra pažeidimų.
Taigi, jeigu nesate tikri, ar padangos atlaikys dar vieną sezoną – laikas jas pakeisti naujomis.